**A Társadalmi Esélyteremtési Főigazgatóság**

pályázatot hirdet

**Tapasztalati szakértő**

munkakör betöltésére

**az EFOP-1.6.1-VEKOP-16-2016-00001 kódszámú, „Felzárkózási együttműködések támogatása” projekt keretében**

**Borsod-Abaúj-Zemplén megye illetékességében**

**Jogviszony:**

A Munka Törvénykönyvéről szóló 2012. évi I. törvény (a továbbiakban Mt.) hatálya alá tartozó határozott idejű munkaviszony.

**Foglalkoztatás jellege**:

Teljes munkaidejű, heti 40 óra

**A munkavégzés helye:**

A Társadalmi Esélyteremtési Főigazgatóság, Észak-Magyarországi Társadalmi Esélyteremtési Igazgatóság szerinti illetékességi területe.

**Pályázati feltételek:**

* magyar állampolgárság,
* cselekvőképesség,
* büntetlen előélet, (igazolása: három hónapnál nem régebbi hatósági erkölcsi bizonyítvánnyal (vagy az igénylőlap postára adását igazoló szelvénnyel), melyet a munkavégzésre irányuló jogviszony megkötéséig kérünk csatolni, a pályázathoz nem szükséges),
* legalább alapfokú iskolai végzettség,
* alap felhasználói szintű MS Office (irodai alkalmazások) ismeret,
* 2 éves szakmai tapasztalat a roma integráció területén,
* jártasság az Miskolci járás helyi társadalmaiban, folyamataiban

**A pályázat benyújtásának feltétele, hogy a pályázó telepi körülmények között él/élt életvitelszerűen, melyről nyilatkozatot kell a pályázathoz benyújtania.**

**Előny:**

* állandó lakóhely az Miskolci járásban

**A pályázónak nyilatkoznia szükséges a tekintetben, hogy**

* szegregált településrészben él, vagy huzamosabb ideig szegregátumban élt.

**Ellátandó feladatok:**

Fő tevékenysége az EFOP-1.6.1-VEKOP-16-2016-00001 kódszámú, „Felzárkózási együttműködések támogatása” projekt megvalósításában való közreműködés, együttműködésben az EFOP-1.6.2-16 kódszámú, „Szegregált élethelyzetek támogatása komplex programok” megvalósítóival.

A Társadalmi Esélyteremtési Főigazgatóság által megvalósításra kerülő EFOP-1.6.1-VEKOP/16 kiemelt projekt keretében rendelkezésre álló uniós források szakszerű, célszerű, rendeltetésszerű, hatékony felhasználásának biztosítása érdekében szakmai feladatok ellátása, a vonatkozó jogszabályok, szabályzatok, belső utasítások előírásai alapján.

**A munkatárs feladatai:**

* Gyakorlati információkkal segíti a programok megvalósítóit, javaslatokat ad az egyes beavatkozási programelemek kiválasztásához.
* Segít a partnerek kiválasztásában, valamint a helyi roma női civil kezdeményezések, civil szerveződések kialakításában.
* Tájékozódik és felismeri a telepen élők problémáit, igényeit és továbbítja a jelzőrendszer tagjai felé, kommunikál a szegregátumban élőkkel.
* Tájékoztatja a telepen élőket a programban elérhető lehetőségekről, a program eredményeiről.
* Folyamatosan egyeztet a program szakmai megvalósítóival, a területi koordinátorral, segíti a szociális munkás tevékenységét.
* Folyamatosan motiválja a képzésben, fejlesztésben résztvevőket.
* Részt vesz programok szervezésében, előkészítésében.
* Részt vesz az TEF által szervezett továbbképzéseken, műhelymunkákon, fejleszti tudását az IKT eszközök kezelésével kapcsolatban.

**Jogállás, illetmény és juttatások:**

A jogállásra, az illetmény megállapítására, valamint a juttatásokra a munka törvénykönyvéről szóló 2012. évi I. törvény, valamint a vonatkozó egyéb jogszabályok rendelkezései az irányadók.

A jövedelem megállapítására, valamint az egyéb juttatásokra a munka törvénykönyvéről szóló 2012. évi I. törvény alapján, a projekt költségvetésébe betervezett és a projekt keretén belül elszámolható költségek, valamint a vonatkozó egyéb jogszabályok rendelkezései az irányadók.

**Szükséges tapasztalatok:**

* korábbi telep-programok megvalósításában, társadalmi felzárkózási beavatkozások folyamatában szerzett tapasztalatok,
* a szegregátumban élők életkörülményeinek, szükségleteinek ismerete,
* telepi lét tipikus problémáinak ismerete,
* alapvető programszervezési ismeretek,
* alulról jövő kezdeményezések, szerveződések továbblépési lehetőségeinek ismerete,
* helyi ügyintézés technikáinak ismerete,
* alapvető IKT (információ- és kommunikációtechnológia) ismeretek.

**A munkakör betöltéséhez szükséges kompetenciák:**

* önálló munkavégzési képesség,
* minőségi és hatékony munkavégzés,
* megbízhatóság,
* jó kommunikációs és együttműködési képesség,
* konfliktuskezelés,
* határozottság.

**A pályázat részeként benyújtandó iratok, igazolások:**

* fényképes szakmai EUROPASS típusú önéletrajz,
* végzettséget igazoló okiratok másolata,
* hozzájáruló nyilatkozat arról, hogy a pályázati anyagot az elbírálásban résztvevők megismerhetik,
* nyilatkozat arról, hogy a pályázó telepi körülmények között élt/él.

**A munkakör betölthetőségének időpontja:**

A munkakör az elbírálást követően várhatóan 2022. október 17-től betölthető.

**A pályázat benyújtásának határideje:**

2022. október 5. 17 óra

A megadott határidő után érkező jelentkezéseket nem tudjuk elfogadni!

**Információ nyújtása:**

A meghirdetett munkakörrel kapcsolatosan további információ kérhető a szasz.dora.zsuzsanna@tef.gov.hu elektronikus címen.

**A pályázatok benyújtásának módja:**

Elektronikus úton a szasz.dora.zsuzsanna@tef.gov.hu e-mail címre, a tárgyban szíveskedjenek feltüntetni „**EFOP-1.6.1-VEKOP-16-2016-00001 Tapasztalati Szakértő**” pályázat.

**A pályázati eljárás, a pályázat elbírálásának módja, rendje:**

A munkáltató által kijelölt pályázati bíráló bizottság a megadott határidőig beérkezett dokumentumok felülvizsgálatát követően a megfelelő jelölteket személyesen is meghallgatja.

A pályázatok elbírálása 2022. október 6-tól történik.